Den sveitsiske nasjonalbanken

Den sveitsiske nasjonalbanken (tysk: Schweizerische Nationalbank) er sentralbanken i Sveits. 

Sentralbanken ble etablert i 1907, og har hovedkontor i Bern og Zürich. Den er et Aktiengesellschaft (AG), der ca. 55 % av aksjene eies av Sveits’ kantoner og kantonbanker. De resterende aksjene omsettes i aksjemarkedet. 

 Historie 
Frankrike, Belgia, Italia og Sveits undertegnet i 1865 en avtale som etablerte Den latinske myntunion. Dette var en valutaunion som hadde som formål å samle flere europeiske lands valuta til en felles valuta. Nasjonalrådmann Joos foreslo i 1879 at retten til å utstede valuta skulle overføres til konføderasjonen, men dette forslaget ble avslått i 1880.Den sveitsiske nasjonalbanken - Chronicle of monetary events 1848–2014 , besøkt 28. juli 2014. Nasjonalrådmann Cramer-Frey foreslo i 1885 å etablere en egen sentralbank, men også dette forslaget ble avslått. 

I 1885 signerte landene i Den latinske myntunion sin tredje avtale, der hvert land er ansvarlig for verdien av den valutaen de utsteder, og i 1891 vedtok Sveits å overføre monopolretten til å utstede pengesedler til konføderasjonen. Et forslag om å etablere en sveitsisk sentralbank ble nedstemt i 1897.

Den 6. oktober 1905 ble sentralbankloven vedtatt (National Bank Act), og 20. juni 1907 var sentralbanken i operativ drift i Basel, Bern, Genève, St. Gallen og Zürich. Sentralbanken fikk enerett til å utstede valuta i 1910.Den sveitsiske nasjonalbanken - 1910–1919 , besøkt 28. juli 2014.

 Hovedoppgaver 
SNB har ansvaret for Sveits' pengepolitikk, og har et helhetlig ansvar for landets økonomi.Den sveitsiske nasjonalbanken - Goals and responsibilities of the Swiss National Bank , besøkt 28. juli 2014. Hovedmålsettingen er prisstabilitet, dvs. stabil og lav inflasjon. Sammen med målsettingen om økonomisk utvikling gir dette en basis for økonomisk vekst. 

Sentralbanken definerer prisstabilitet som inflasjon lavere enn 2 % pr år. 

 Sentralbanksjef 
Pr november 2014 er Thomas Jordan sentralbanksjef.Den sveitsiske nasjonalbanken - Governing Board, besøkt 3. november 2014. Han har jobbet i sentralbanken siden 1997, og ble sentralbanksjef i 2012.Den sveitsiske nasjonalbanken - Thomas J. Jordan, Chairman of the Governing Board, Zurich, besøkt 28. juli 2014.

Visesentralbanksjef er Jean-Pierre Danthine.

 Se også 
 Liste over verdens sentralbanker

 Referanser 

 Eksterne lenker 



Kategori:Sentralbanker
Kategori:Etableringer i 1966
Kategori:Sveits' økonomi
Kategori:Bern